Λινοβάμβακοι

Ετυμολογία

Η λέξη Λινοβάμβακοι  προέρχεται από τον συνδυασμό των λέξεων λινό(ύφασμα) και βαμβάκι. Ο όρος αυτός χρησιμοποιούνταν ως μεταφορά και κάπως χιουμοριστικά για να προσδιορίσει αυτά τα άτομα που συνδύαζαν δύο διαφορετικές πρακτικές.

Ιστορία

Ο Βενετοτουρικός πόλεμος (1570-1573) κατέληξε με την υπόλοιπη Κύπρο υπό οθωμανική κυριαρχία, και αμέσως μετά τον πόλεμο, τέθηκαν σε ισχύ κυρώσεις για τον Λατινικό πληθυσμό του νησιού. Με την Βενετοτουρκική αντιπαλότητα στο αποκορύφωμά της, οι Οθωμανοί φοβόνταν το ρίσκο ασφαλείας που εξέθεταν οι Λατινο-Καθολικοί της Κύπρου, και πιο συγκεκριμένα ότι θα μπορούσαν να δελεάσουν τους Βενετούς να επιστρέψουν. Ως αποτέλεσμα, η Οθωμανική ανεκτικότητα προς την Καθολική κοινότητα ήταν πολύ λιγότερη από αυτή προς την Ελληνική Ορθόδοξη κοινότητα. Εκτός από την πολιτική και θρησκευτική πίεση, υπήρχε μια οικονομική καταπίεση που συμπεριλάμβανε την αφαίρεση των δικαιωμάτων τους πάνω στη δική τους περιουσία. Οι Καθολικοί κάτοικοι, που αποτελούσαν μιδαμηνά ποσοστά επί του συνολικού πληθυσμού, που επηρεάστηκαν από αυτές τις πράξεις αποτελούνταν από Λατίνους, Βενετούς, Μαρωνίτες και Αρμένιους ( που δεν ήταν καθολικοί) οι οποίοι είχαν ασπασθεί το Ισλάμ, έτσι ώστε να αποφύγουν τη δουλεία, την καταπίεση ή και τον θάνατο και τελικά από εκεί προήλθε η ονομασία Λινοβάμβακοι.  Με την συνέχιση της Τούρκικης κατοχής και της αυδοσίας που την χαρακτήριζε, πολλοί Ελληνες του νησιού για να γλιτώσουν από τις κακουχίες ακολούθησαν επίσης το βιο  του Λινοβάμβακου. Με την έναρξη της Βρεττανικής κατοχής στο νησί το 1878 πολλοί εξ΄ αυτών επέστρεψαν πίσω στην ορθοδοξία αλλά κανένας στο ρωμαιοκαθολικισμό και ειδικά στη Μαρωνήτικη κοινότητα που ακόμα υπάρχει στο νησί.
Οι Λινοβάμβακοι δεν εξασκούσαν προς τα έξω ή έκαναν επίδειξη των θρησκευτικών τους πεποιθήσεων, λόγω του ψεύτικου προσηλυτισμού τους. Έτσι, στην καθημερινή τους ζωή, επέλεγαν να έχουν είτε ένα Χριστιανικό και ένα Μουσουλμανικό όνομα, ή ένα κοινότυπο όνομα που βρισκόταν και στις δύο θρησκείες όπως το Ιμπραήμ (Αβραάμ), Γιουσούφ (Ιωσήφ) ή Μούσα (Μηωσής). Στην ετήσια στρατολόγηση συχνά επελέγονταν στον Οθωμανικό στρατό, και απέφευγαν την πληρωμή φόρων για μη μουσουλμάνους. Οι Λινοβάμβακοι δεν μετατράπηκαν εξ ολοκλήρου σε μια παραδοσιακή Μουσουλμανική ζωή, αλλά μόνο επιδείκνυαν θρησκευτικές πρακτικές και πεποιθήσεις που θα τους χάριζαν πλεονεκτήματα που παρέχονταν μόνο σε μουσουλμάνους. Για παράδειγμα, κατανάλωναν συχνά αλκοόλ και χοιρινό κρέας, και δεν παριστάνονταν σε θρησκευτικές υπηρεσίες, παραδόσεις παρόμοιες με την  "Τουρκοκυπριακή" κουλτούρα σήμερα. Πολλά από τα χωριά των Λινοβαμβάκων έχουν Χριστιανικά ονόματα αγίων που αρχίζουν με τη λέξη άγιος για να αποδώσουν τη Λατινο-Καθολική προέλευσή τους. Οι πολιτιστικές ρίζες και η ιστορία των Λινοβαμβάκων μπορεί να βρεθεί μέσα από όλη την Τουρκοκυπριακή ζώη και λογοτεχνία. Για παράδειγμα, δύο από τους πιο κύριους διακεκριμένους κύριους χαρακτήρες από την Κυπριακή λαογραφία είναι οι "Gavur Imam" (άπιστος ιμάμης) και "Χασάν Πουλί". Οι Λινοβάμβακοι έγιναν μέρος της πλειοψηφίας όλων των εξεγέρσεων και επαναστάσεων ενάντια στην οθωμανική κυριαρχία, και άλλων τοπικών φορέων εξουσίας στο νησί.

Οι Λινοβάμβακοι σήμερα

Το σύστημα των μιλλέτ από την Οθωμανική Αυτοκρατορία καταργήθηκε κατά τη διάρκεια της Βρετανικής διοίκησης. Σε αυτή την περίοδο, οι άνθρωποι της Κύπρου διαχωρίστηκαν σε δύο κύριες ομάδες στις απογραφές και τα αρχεία διοίκησης.  Λόγω της πολιτικής πόλωσης της Βρετανικής διοίκησης, οι Λινοβάμβακοι ενσωματώθηκαν στην Τουρκοκυπριακή κοινότητα. 
Σήμερα, λόγω της πολιτικής της Τουρκίας σχετικά με την Τουρκοκυπριακή κοινωνία και το μαζικό παράνομο οικισμό των Τούρκων στο βόρειο τμήμα του νησιού, η πολιτική αναταραχή έχει οδηγήσει σε αυξανόμενη ένταση μεταξύ των Τουρκοκυπρίων και των Τούρκων. Σε απάντηση της σύγκρουσης υπήρξε μια εκ νέου αφύπνιση των ριζών των Λινοβαμβάκων από την Τουρκοκυπριακή κοινωνία που έχει οδηγήσει στο σχηματισμό οργανισμών και ομάδων.